Idaho State University

Idaho State University (forkortet ISU) er et delstatseid universitet i Pocatello i delstaten Idaho, USA. Det tilbys også studier i Boise og to mindre steder i Idaho. ISU ble grunnlagt i 1901 som Academy of Idaho, og fra 1915 kalt Idaho Technical Institute. Fra 1963 bærer universitetet dagens navn – som det andre fire-årige universitetet i staten Idaho. I 2006 hadde universitetet i alt 12 679 studenter og 908 vitenskapelig ansatte. Skolepengene dette året var US$ 4 190 årlig for de studentene som var folkeregistrert i delstaten Idaho. ISU tilbyr utdanning innen klassiske liberal arts-fag, lærerutdanning, helsefag, og businessfag. Utdanningen innen farmasi rangerer høyt i USA og tilbyr doktorgrad. Skolene og collegene er følgende, med angivelse av noen spesialiserte studieprogrammer: College of Arts and Sciences James E. Rogers Department of Mass Communication Military Science Department (ROTC) College of Business College of Education College of Engineering Kasiska College of Health Professions Institute of Rural Health Studies College of Pharmacy College of Technology Law Enforcement Program Mer enn 2 000 studenter tar høyere studier på master- eller doktorgradsnivå. Doktorgrad tilbys innen farmasi, fysioterapi, rådgivning, ingeniørfag, kjernefysikk, undergrunnsfysikk, skoleledelse, psykologi, statsvitenskap, matematikk og engelsk. Til universitetet hører Idaho Health Sciences Library, Eli M. Oboler Library, og Arthur P. Oliver Law Library. Referanser Eksterne lenker (en) Offisielt nettsted (en) Idaho State University – kategori av bilder, video eller lyd på Commons